Document ID: 31998R2604

KOMMISSIONENS FORORDNING (EF) Nr. 2604/98 af 3. december 1998 om ændring af forordning (EØF) nr. 3886/92 om gennemførelsesbestemmelser for de præmieordninger, der er fastsat i Rådets forordning (EØF) nr. 805/68 om den fælles markedsordning for oksekød, og om ophævelse af forordning (EØF) nr. 1244/82 og (EØF) nr. 714/89
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 4i, stk. 5, og
ud fra følgende betragtninger:
Der er fastsat en forarbejdningspræmie i artikel 49, stk. 4, i Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i Rådets forordning (EØF) nr. 805/68 om den fælles markedsordning for oksekød, og om ophævelse af forordning (EØF) nr. 1244/82 og (EØF) nr. 714/89 (3), senest ændret ved forordning (EF) nr. 2207/98 (4); i henhold til artikel 4i, stk. 5, tredje led, i forordning (EØF) nr. 805/68 fastsættes dette beløb på et niveau eller, om nødvendigt, på forskellige passende niveauer, der gør det muligt at trække et tilstrækkeligt stort antal kalve ud af produktionen i forhold til markedsbehovene; Det Forenede Kongeriges markedssituation adskiller sig fra situationen i den øvrige del af Fællesskabet ved at antallet af spædekalve, der udbydes til salg i denne medlemsstat, er betydeligt højere end den interne efterspørgsel; allerede inden BSE-krisen medførte markedssituationen for denne type dyr i Det Forenede Kongerige, at priserne her lå lavere end i resten af Fællesskabet; for denne medlemsstat bør der derfor fastsættes en lavere forarbejdningspræmie end for de øvrige medlemsstater;
denne forordning bør straks træde i kraft for at øge foranstaltningens effekt;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 49, stk. 4, i forordning (EØF) nr. 3886/92 tilføjes følgende afsnit:
»For Det Forenede Kongerige fastsættes denne præmie dog til 80 ECU.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes på dyr, der leveres til forarbejdning, fra den første mandag efter dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. december 1998.

Labels: 18
17
5
6